Universis Christi fidelibus presentes litteras inspecturis H. officialis Cabilonensis salutem in Domino. Noveritis nos, inter cetera que in testamento domine Helye uxoris quondam domini Guicherdi de Trenorchio militis continentur istam clausulam vidisse et legisse : Item dimitto ecclesie de Miratorio mansum Andree Effichar qui est de patrimonio meo. In cuius rei memoriam sigillum nostrum apposuimus in testimonium veritatis. Datum anno Mo CCo XXXo septimo mense aprilis.